google/wiki40b huggingface dataset:
Γιάννης Χαλκίδης

Η δολοφονία

Στις 2 Σεπτεμβρίου 1967, μέλη του Πατριωτικού Μετώπου που δρούσαν στην παρανομία, μεταξύ των οποίων και ο Γιάννης Χαλκίδης, σαμποτάρουν τα εγκαίνια της Διεθνούς Έκθεσης Θεσσαλονίκης. Ανατινάζουν κολόνα της ΔΕΗ, προκαλώντας διακοπή του ρεύματος σε όλους τους χώρους της ΔΕΘ. Μετά από λίγα λεπτά η βλάβη αποκαταστάθηκε, αλλά η ενέργεια αυτή προκάλεσε μεγάλη επικοινωνιακή ζημιά στο χουντικό καθεστώς, που πάσχιζε να δείξει διεθνώς ότι στην Ελλάδα επικρατεί ηρεμία. Το σαμποτάζ έγινε παρουσία πολλών ξένων επισήμων και σχολιάστηκε εκτενώς στα διεθνή ΜΜΕ.
Ξημερώματα της 5ης Σεπτεμβρίου άνδρες της Εθνικής Ασφάλειας της Χωροφυλακής Θεσσαλονίκης (σημερινή Κρατική Ασφάλεια της Διεύθυνσης Ασφάλειας Θεσσαλονίκης της Ελληνικής Αστυνομίας) με επικεφαλής τους Τετραδάκο, Κουρκουλάκο και Καραμήτσο έκαναν έφοδο σε διαμέρισμα - γιάφκα στην τότε οδό Φιλελλήνων 55 (σήμερα ο δρόμος αυτός ονομάζεται Θεοδώρου Νάτσινα), στην περιοχή της Οσίας Ξένης, όπου βρίσκονταν τα μέλη Πατριωτικού Μετώπου Γιάννης Χαλκίδης, Γρηγόρης Παντής και Φερδινάνδος (Νάντης) Χατζηγιάννης. Τα τρία μέλη του ΠΑΜ προσπάθησαν να διαφύγουν αλλά ο Χαλκίδης δολοφονήθηκε με δυο σφαίρες στην πλάτη και οι άλλοι δύο συνελήφθησαν (ο Παντής επίσης τραυματίστηκε από σφαίρα). Οι συλληφθέντες καταδικάστηκαν από το έκτακτο στρατοδικείο στις 26 Νοεμβρίου του ίδιου έτους σε κάθειρξη 20 χρόνων.

Συλλογική μνήμη

Καθώς ο Γιάννης Χαλκίδης κατοικούσε και δραστηριοποιούνταν στους Αμπελοκήπους Θεσσαλονίκης, η κεντρική οδός της περιοχής φέρει το όνομά του. Επίσης καθιερώθηκαν ετήσιες πολιτιστικές εκδηλώσεις στη μνήμη του, υπό το όνομα Χαλκίδεια από τον Δήμο Αμπελοκήπων.
Το 2014, μετά από πολύχρονες προσπάθειες πολιτών και συλλόγων, ο Δήμος Θεσσαλονίκης προέβη στην μετονομασία τμήματος της οδού Κωνσταντινουπόλεως σε Γιάννη Χαλκίδη, καθώς σε εκείνο το σημείο είχε δολοφονηθεί.
Ζαν Μακούν

Καριέρα

Ο Ζαν Μακούν ξεκίνησε την ποδοσφαιρική του καριέρα σε ηλικία μόλις 14 ετών στις ακαδημίες της Κότον Σπορ Γκαρούα, ομάδα του Καμερούν. Τα επόμενα δύο χρόνια βρισκόταν στις ακαδημίες της Ζόινες Σταρ και της Τονέρ Γιαουντέ, επίσης ομάδες του Καμερούν.
Το καλοκαίρι του 2001 μεταπήδησε από το Καμερούν στην Γαλλία για λογαριασμό της Λιλ, στην οποία παρέμεινε μέχρι και το 2008 πραγματοποιώντας κατά διαστήματα πολύ καλές εμφανίσεις. Με τη Λιλ αγωνίστηκε συνολικά 190 φορές σε Πρωτάθλημα Γαλλίας, Κύπελλο Γαλλίας, Τσάμπιονς Λιγκ αλλά και Κύπελλο ΟΥΕΦΑ, ενώ κατάφερε να πετύχει και 9 γκολ. Οι καλές του εμφανίσεις με τη Γαλλική ομάδα προκάλεσε το ενδιαφέρον πολλών Ευρωπαϊκών ομάδων. Μεταξύ των ομάδων που ενδιαφέρθηκαν για την απόκτησή του, ήταν και η Άρσεναλ, η Τότεναμ, η Γιουβέντους, η Ολιμπίκ Μαρσέιγ και η Ολιμπίκ Λυών.
Τελικά, στις 16 Ιουνίου του 2008, η Λιλ αποδέχτηκε την πρόταση ύψους 14.000.000 ευρώ της Λυών για την απόκτηση του Μακούν. Με τη γαλλική ομάδα, ο Μακούν αγωνίστηκε για δυόμιση χρόνια πραγματοποιώντας συνολικά 103 εμφανίσεις, πετυχαίνοντας 13 γκολ και μοιράζοντας και 10 ασσίστ.
Τη μεταγραφική περίοδο του Ιανουαρίου του 2011, η Άστον Βίλα κατέθεσε επίσημη πρόταση ύψους 6.200.000 ευρώ για την απόκτηση του Μακούν, η οποία και έγινε αποδεκτή από τη Ολιμπίκ Λυών. Πραγματοποίησε το ντεμπούτο του με την Αγγλική ομάδα στις 25 Ιανουαρίου του 2011 στην εκτός έδρας νίκη της Άστον Βίλα εναντίον της Γουίγκαν με 2-1. Ο Μακούν μετά και την αλλαγή προπονητή της Άστον Βίλα δεν κατάφερε να διατηρηθεί στην αρχική ενδεκάδα της αγγλικής ομάδας και το καλοκαίρι του 2011 προτιμήθηκε να δοθεί δανεικός για ένα χρόνο στον Ολυμπιακό Πειραιώς έπειτα από πρόταση ύψους 1.550.000 ευρώ.
Με τον Ολυμπιακό πραγματοποίησε 30 εμφανίσεις σε Ελλάδα και Ευρώπη και πέτυχε και δύο γκολ. Με τον Ολυμπιακό κατέκτησε ένα Πρωτάθλημα κι ένα Κύπελλο Ελλάδας (2012), ενώ έφτασε μια ανάσα από την προημιτελική φάση του Γιουρόπα Λιγκ καθώς ο Ολυμπιακός αποκλείστηκε στη φάση των 16 της διοργάνωσης μετά την εντός έδρας ήττα από τη Μεταλίστ Χάρκιβ με 1-2, σκορ που διαμορφώθηκε στα τελευταία λεπτά του αγώνα.
Μετά το τέλος του δανεισμού του στην Ελληνική ομάδα, ο Μακούν επέστρεψε στην Άστον Βίλα για να ξαναδοθεί ως δανεικός, αυτήν την φορά στην Ρενναί. Μετά το πέρας του ετήσιου δανεισμού του, η γαλλική ομάδα τον απέκτησε με κανονική μεταγραφή μετά από πρόταση ύψους 3.000.000 ευρώ, την οποία και αποδέχτηκε ο αγγλικός σύλλογος.

Διεθνείς συμμετοχές

Ο Ζαν Μακούν πραγματοποίησε το ντεμπούτο του με την Εθνική Καμερούν το 2004. Ήταν στις 25 Ιανουαρίου και συγκεκριμένα στον ισόπαλο αγώνα του Καμερούν με αντίπαλο την αντίστοιχη εθνική ομάδα της Αλγερίας που διεξαγόταν στα πλαίσια του Παναφρικανικού Κυπέλλου (1-1 το σκορ).
Ο Μακούν έχει πραγματοποιήσει συνολικά 62 συμμετοχές, ενώ έχει καταφέρει να πετύχει και 5 γκολ.
Διάσκεψη του Δέλβινου

Η Πανηπειρωτική Διάσκεψη του Δέλβινου υπήρξε σειρά συσκέψεων των εκπροσώπων της Βορείου Ηπείρου που επικύρωσε την αυτονομία της περιοχής. Πραγματοποιήθηκε στην πόλη Δέλβινο της Βορείου Ηπείρου (σημερινή νοτία Αλβανία) την περίοδο Ιουνίου-Ιουλίου 1914 και επικύρωσε τους όρους του Πρωτοκόλλου της Κέρκυρας Το συγκεκριμένο Πρωτόκολλο αναγνώριζε τον ελληνικό χαρακτήρα της Βορείου Ηπείρου και σειρά δικαιωμάτων στον τοπικό ελληνικό πληθυσμό, εντός των συνόρων του νεοσύστατου αλβανικού κράτους.
Στη διάσκεψη συμμετείχαν εκπρόσωποι από όλοι τη Βόρεια Ήπειρο και ξεκίνησε την 23 Ιουνίου, με πέρας την 26 Ιουλίου 1914. Αρχικά είχαν διατυπωθεί από διάφορους βορειηπειρώτες αντιπρόσωπους ισχυρές ενστάσεις για τη βιωσιμότητα του Πρωτοκόλλου. Κυβερνητικοί κύκλοι από την Ελλάδα και ιδιαίτερα ο πρωθυπουργός Ελευθέριος Βενιζέλος, επέμειναν στην επικύρωση ως μοναδική λύση για την ασφάλεια και την ειρήνη στην περιοχή, ενώ από την άλλη πλευρά οι εκπρόσωποι της Χειμάρρας, παράκτιας περιοχής της Βορείου Ηπείρου, επέμειναν στην ένωση με την Ελλάδα ως μόνη ουσιαστική λύση για την περιοχή. Τελικά πραγματοποιήθηκε η επικύρωση των όρων του Πρωτοκόλλου της Κέρκυρας, που είχε υπογραφεί τον προηγούμενο Μάιο μεταξύ της βορειοηπειρωτικής και της αλβανικής κυβέρνησης.
I'm Ready (τραγούδι)

Σύνθεση και ηχογράφηση

Το κομμάτι ήταν σύνθεση του Γουίλι Ντίξον και αποτέλεσε ένα από τα πρώτα μοντέρνα μπλουζ τραγούδια με ηλεκτρική μορφή, απέχοντας από τις ρίζες του καλλιτέχνη στα ακουστικά Delta blues. Εκτός της σύνθεσης, ο Ντίξον ανέλαβε χρέη μπασίστα και παραγωγού, ενώ στην φυσαρμόνικα ήταν ο Little Walter, στο πιάνο ο Ότις Σπαν, στην κιθάρα ο Τζίμι Ρότζερς και στα τύμπανα ο Φρεντ Μπέλοου.

Εμπορική επιτυχία

Το σινγκλ σκαρφάλωσε στην τέταρτη θέση του Billboard R&B chart, παραμένοντας στο Top-10 για δέκα εβδομάδες. Αυτή ήταν η τρίτη Top-5 επιτυχία του Waters μέσα στο 1954, ο οποίος πλέον είχε καθιερωθεί ως ένας από τους σπουδαιότερους καλλιτέχνες των μπλουζ του Σικάγο.
Γερμανικές ομοσπονδιακές εκλογές 2009

Προεκλογική περίοδος

Οι δημοσκοπήσεις έδειχναν λίγες μέρες πριν τις εκλογές τους Χριστιανοδημοκράτες να προηγούνται με ένα ποσοστό που κυμαίνεται γύρω στο 36% και τους Σοσιαλιστές να ακολουθούν με 24%. Ακολουθούσαν οι πράσινοι και το κόμμα ελεύθεροι πολίτες με ποσοστά που κυμαίνονται γύρω στο 12% και στην συνέχεια η αριστερά με ποσοστά που άγγιζαν το 5%. Μεγάλη έκπληξη τελικά αποτέλεσε η Αριστερά που συγκέντρωσε διπλάσιο ποσοστό απ' αυτό που φαινόταν να συγκεντρώνει στις δημοσκοπήσεις.

Οι πρόσφατες Ευρωεκλογές

Στις πρόσφατες Ευρωεκλογές του 2009 είχε επικρατήσει ο Χριστιανοδημοκρατικός σχηματισμός (CDU) της Άνγκελα Μέρκελ που συγκέντρωσε το 30,7 των ψήφων και 34 έδρες στο Ευρωκοινοβούλιο. Ακολούθησαν οι Σοσιαλιστές (SPD) με 20,8% και 23 έδρες και οι Πράσινοι με 12,1% και 14 έδρες. Τέταρτη δύναμη είχαν αναδειχθεί οι ελεύθεροι πολίτες (FDP) με 12 έδρες ενώ η αριστερά (DIE LINKE) είχε συγκεντρώσει 7,5% και 8 έδρες όσες κατέλαβαν και οι Βαυαροί Χριστιανοδημοκράτες.
Πέτρος Σεβαστείας

Βίος

Ο Πέτρος γεννήθηκε πριν το 349. Ήταν αδελφός του Μεγάλου Βασιλείου και του Γρηγόριου Νύσσης. Είχε επίσης και μια αδελφή την Μακρίνα,η οποία τον παρώθησε να εγκαταβιώσει στη μονή του αδελφού τους Βασίλειου. Το 370 χειροτονήθηκε πρεσβύτερος από τον αδελφό του Βασίλειο. Το 380 χειροτονήθηκε επίσκοπος Σεβαστείας στη Μικρά Αρμενία. Πέθανε περί το 392.
Η μνήμη του τιμάται στις 9 Ιανουαρίου.
Έντουαρντ Μοντ Θόμπσον

Βιογραφία

Γεννήθηκε το 1840. Γονείς του ήταν ο Έντουαρντ Θόμπσον, Κούστος του Κλάρεντον Πάρις της Τζαμάικα, και η Ελίσα Χέιχαρστ Πουλ, επίσης από το Κλάρεντον. Σχολείο πήγε στο Ράγκμπι της Αγγλίας. Σπούδασε στο πανεπιστήμιο της Οξφόρδης. Παντρεύτηκε το 1864 την Τζιορτζιάνα Σουζάννα ΜακΚένζι, και απέκτησε μια κόρη και τρεις γιους. Διορίστηκε διευθυντής και αρχιβιβλιοθηκάριος του Βρετανικού Μουσείου το 1888 και υπηρέτησε μέχρι το 1909. Ανανέωσε τις προδιαγραφές του προσωπικού και γενικά του μουσείου, και βελτίωσε σημαντικά την πρόσβαση του κοινού στα εκθέματα. Ήταν ιδρυτικό μέλος της Βρετανικής Ακαδημίας το έτος 1901, και διετέλεσε δεύτερος κατά χρονική σειρά πρόεδρος. Τιμήθηκε με τον ιπποτικό τίτλο του «Σερ» το 1895, και έλαβε τιμητικές αναγορεύσεις από πολλά πανεπιστήμια. Απεβίωσε στις 14 Σεπτεμβρίου 1929.
Νικόλαος Γ. Παπαϊωάννου

Σταδιοδρομία

Γεννήθηκε στο Αγρίνιο. Ήταν γιος του Γεωργίου Ν. Παπαϊωάννου, γιατρού, βουλευτή, δημάρχου Αγρινίου και Οπλαρχηγού του Ε.Δ.Ε.Σ., με σημαντική αντιστασιακή δράση στην διάρκεια της Ιταλο-Γερμανικής Κατοχής.  
Πολιτεύτηκε και εξελέγη μετά τη Μεταπολίτευση με τη Νέα Δημοκρατία στις εκλογές του 1974 και του 1977.
2881 Μέιντεν

Φυσικά χαρακτηριστικά

O φασματικός τύπος του Μέιντεν είναι S (λιθώδης). Ο Μέιντεν περιστρέφεται γύρω από τον εαυτό του μία φορά κάθε 2,5 ως 4,5 ώρες περίπου.
Βενέτσια ΦΚ

Έμβλημα

Το έμβλημα του συλλόγου, εκτός από το όνομα και τα χρώματα, εμπεριέχει επίσης το λιοντάρι του Αγίου Μάρκου, σύμβολο της Βενετίας και της Ενετικής Δημοκρατίας.
Κλίμα του Μπιχάρ

Το Μπιχάρ υπάγεται εξολοκλήρου στις υποτροπικές περιοχές της Εύκρατης ζώνης και ο κλιματικός τύπος του είναι υγρό υποτροπικό (Cwa).

Χειμώνας

Το κρύο αρχίζει στις αρχές Νοεμβρίου και τελειώνει στα μέσα Μαρτίου. Το κλίμα στον Οκτώβριο και το Νοέμβριο είναι ευχάριστο. Οι μέρες είναι φωτεινές και ζεστές, και ο ήλιος δεν είναι πάρα πολύ καυτό. Μόλις ο ήλιος δύει, η θερμοκρασία πέφτει και η ζέστη της ημέρας διαδέχεται από ένα απότομο αναζωογονητικό κρύο. Η θερμοκρασία όλο το χειμώνα στο Μπιχάρ κυμαίνεται στους 0-20 °C. Στις 7 Ιαουαρίου 2013, νωρίς το πρωί, ο υδράργυρος έπεσε σε ιστορικό χαμηλό στους 0 °C στο Γκοπαλγκάντζ, στους 0.2 °C στο Τζεχαναμπάντ, στους 0.7 °C στο Βαϊσάλι, στους 1 °C στη Πάτνα, το Μουζαφαρπούρ και σε άλλες πόλεις. Στο Φορμπεσγκάντζ έπεσε στους -2 °C. Ο Δεκέμβριος και ο Ιανουάριος είναι οι πιο κρύοι μήνες στο Μπιχάρ. Η βροχόπτωση είναι χαμηλή σε όλο το χειμώνα.

Καλοκαίρι

Ο ζεστός καιρός ξεκινά από τα μέσα Μαρτίου και διαρκεί μέχρι τα μέσα Ιουνίου. Η υψηλότερη θερμοκρασία συχνά καταγράφεται στον Μάιο, τον θερμότερο μήνα της πολιτείας. Όπως και η υπόλοιπη βόρεια Ινδία, το Μπιχάρ επηρεάζεται από θύελλες σκόνης, καταιγίδες και ανέμους που αυξάνουν τη σκόνη κατά τη διάρκεια της θερμής περιόδου. Οι θύελλες σκόνης έχουν ταχύτητα 48-64 χιλιομέτρων/ώρα και είναι πιο συχνές τον Μάιο και κάποιες φορές μπορεί να συμβούν τον Απρίλιο και τον Ιούνιο. Οι ζεστοί άνεμοι (λου) των πεδιάδων του Μπιχάρ πνέουν κατά τη διάρκεια του Απριλίου και του Μαΐου, με μέση ταχύτητα 8-16 χλμ./ώρα. Αυτοί οι ζεστοί άνεμοι επηρεάζει σε μεγάλο βαθμό την ανθρώπινη άνεση κατά τη διάρκεια αυτής της εποχής.

Μουσώνες

Λίγο μετά τα μέσα του Ιουνίου, η περίοδος των βροχών ξεκινά και θα συνεχίσει μέχρι το τέλος του Σεπτεμβρίου, Η έναρξη της εποχής παρουσιάζεται όταν μια καταιγίδα από τον Κόλπο της Βεγγάλης περνά πάνω από το Μπιχάρ. Η έναρξη των μουσώνων μπορεί να γίνει από την τελευταία εβδομάδα του Μαΐου ή την πρώτη ή τη δεύτερη εβδομάδα του Ιουλίου. Η περίοδος των βροχών ξεκινά τον Ιούνιο. Οι βροχερότεροι μήνες είναι ο Ιούλιος και ο Αύγουστος. Οι βροχές προέρχονται από τον νοτιοδυτικό μουσώνα. Υπάρχουν στο Μπιχάρ τρεις διακριτές περιοχές όπου η βροχόπτωση υπερβαίνει τα 1800 χιλιοστά. Δύο από αυτές βρίσκονται στο βόρειο και βορειοδυτικό μέρος της πολιτείας και η τρίτη βρίσκεται στο Νεταρχάτ. Ο νοτιοδυτικός μουσώνας συνήθως αποσύρεται από Μπιχάρ την πρώτη εβδομάδα του Οκτωβρίου.

Μεταμουσωνική εποχή

Ένα σημαντικό χαρακτηριστικό της υποχορούμενης εποχής των μουσώνων στο Μπιχάρ είναι το πέρασμα τροπικών κυκλώνων από το Κόλπο της Βεγγάλης. Το Μπιχάρ επίσης μπορεί να επηρεαστεί από τυφώνες από τη θάλασσα της Νότιας Κίνας. Η μέγιστη συχνότητα των τροπικών κυκλώνων στο Μπιχάρ είναι κατά τη διάρκεια του Σεπτεμβρίου–Νοεμβρίου ειδικά κατά τη διάρκεια του αστερισμού χαθίγια. Οι κυκλώνες είναι απαραίτητη για την ωρίμανση των καλλιεργειών ρυζιού, και απαιτούνται για την ύγρανση του εδάφους για την καλλιέργεια τουυ ράμπι.
Τοκαντίνς

Διοικητική διαλιρεση

Η Τοκαντίνς διοικητικά διαιρείται σε 2 μεσοπεριοχές και 8 μικρόπεριοχες και έχει 139 δήμους. Η πολιτεία έχει πληθυσμό 1.383.445 κατοίκους και έκταση 277.621,9 τετ.χλμ.

Οικονομία

Η βάση της οικονομίας είναι η γεωργία: καλλιέργειες και κτηνοτροφία.
BBC Radio Northampton

Ιστορικό

Ο σταθμός ξεκίνησε να εκπέμπει στις 18:45 στις 16 Ιουνίου του 1982 στους 1107 στα μεσαία κύματα και στους 96.6 στα μακρά. Η πρώτη εκπομπή του σταθμού ήταν το Start the Day με παρουσιαστή τον Jon Beynon. Μετά το πέρας της εκπομπής, ακολούθησε η εκπομπή Work that Body με την Νταϊάνα Ρος (Diana Ross).
Η πρώτη εξωτερική μετάδοση έγινε στις 17 Ιουνίου του 1982.
Ο σταθμός μετανομάστηκε σε BBC Northampton το 1990, αλλά στις 3 Απριλίου του 2000 (10 χρόνια μετά τη μετονομασία του σε BBC Northampton), ο σταθμός του BBC Local Radio, μετονομάστηκε από BBC Northampton σε BBC Radio Northampton.
Νιου Γιορκ Τζάιαντς (ποδόσφαιρο)

Η ονομασία Νιου Γιορκ Τζάιαντς χρησιμοποιήθηκε από 3 διαφορετικές ποδοσφαιρικές ομάδες της Νέας Υόρκης. Δύο από τις ομάδες αυτές συνδέονταν με την Νιου Γιορκ Τζάιαντς (Μπέιζμπολ). Η πρώτη ομάδα που χρησιμοποιούσε το όνομα συμμετείχε στην American League of Professional Football το 1894. Η δεύτερη ομάδα αγωνίστηκε στην American Soccer League μεταξύ 1923 και 1930 ενώ η τρίτη ομάδα συμμετείχε στην ίδια κατηγορία μεταξύ 1930 και 1932.
Οι δύο ομάδες της American Soccer League εμπλέκονται σε μια περίπλοκη ιστορία αλλαγής ονομασίας. Το 1930 η πρώτη Νιου Γιορκ Τζάιαντς μετονομάστηκε σε Νιου Γιορκ Σόκερ Κλαμπ ενώ μια αντίπαλη ομάδα, η Νιου Γιορκ Νατιονάλς άλλαξε το όνομα της σε Τζάιαντς. Το 1931 η νέα ομάδα με το όνομα Τζάιαντς κέρδισε το πρωτάθλημα της American Soccer League.
Σεραφείμ Β΄

Βιογραφικά στοχεία

Διετέλεσε μητροπολίτης Φιλιππουπόλεως και το 1757 εξελέγη Οικουμενικός Πατριάρχης. Το Φεβρουάριο του 1759 εξέδωσε πατριαρχική και συνοδική πράξη, με την οποία καθιερώθηκε η 30ή Νοεμβρίου, εορτή του Αποστόλου Ανδρέα, ως θρονική εορτή του Πατριαρχείου και έκτοτε εορτάζεται ως τέτοια μέχρι σήμερα.
Το 1761 καθαιρέθηκε από το σουλτάνος Μουσταφά Γ΄ και εξορίστηκε στο Άγιο Όρος. Από εκεί έδρασε υπέρ της εξέγερσης των Ελλήνων. Το 1769, κάλεσε τους Έλληνες να συμμετάσχουν στην επανάσταση που είχε υποκινήσει η Ρωσία κατά τον Ρωσοτουρκικό Πόλεμο. Μετά την αποτυχία της επανάστασης αυτής, εγκαταστάθηκε στο Κίεβο, όπου και πέθανε το 1779.
Ινδική απογραφή του 1991

Η Ινδική απογραφή του 1991 ήταν η 13η σε μια σειρά απογραφών που διεξάγονται στην Ινδία κάθε δέκα χρόνια από το 1871.
Ο πληθυσμός της Ινδίας στην απογραφή του 1991 καταγράφηκε στα 838.583.988 άτομα. Ο αριθμός των απαριθμητών ανήλθε στα 1.6 εκατομμύρια άτομα.

Γλωσσικά δεδομένα

Η απογραφή του 1991 αναγνωρίζει 1.576 ταξινομημένες "μητρικές γλώσσες". Σύμφωνα με την απογραφή του 1991, 22 «γλώσσες» είχαν πάνω από ένα εκατομμύριο μητρικές ομιλητές, 50 είχαν περισσότερους από 100.000 και 114 είχαν περισσότερους από 10.000 μητρικούς ομιλητές. Το υπόλοιπο αντιστοιχούσε συνολικά σε 566.000 γηγενείς ομιλητές (από συνολικά 838 εκατομμύρια Ινδούς το 1991). Ο αριθμός των ομιλητών της Σανσκριτικής στην Ινδία το 1991 απαριθμούσαν 49.736 άτομα.
Κόρτνεϊ Καρντάσιαν

Προσωπική ζωή

Το 2006 ξεκίνησε τη σχέση της με τον ηθοποιό Σκοτ Ντίσικ, με τον οποίο απέκτησαν μαζί τρία παιδιά. Τον Μέισον Ντας (γενν. 14 Δεκεμβρίου 2009), την Πενέλοπε Σκότλαντ (γενν. 8 Ιουλίου 2012) και τον Ρέιν Άστον (γενν. 14 Δεκεμβρίου 2014). 
Τον Ιούλιο του 2015, το ζευγάρι χώρισε έπειτα από εννέα χρόνια σχέσης.
Φρίντριχ Τράουν

Αθλητική σταδιοδρομία

Ο Τράουν θεωρούνταν ένας από τους καλύτερους Γερμανούς αθλητές στίβου της εποχής του, κυρίως στους δρόμους ταχύτητας και ημιαντοχής. Το κύριο αγώνισμά του ήταν ο δρόμος 800 μέτρων. Το 1897 ήταν ο πρώτος Γερμανός αθλητής που υπερέβη τα 6 μέτρα στο άλμα εις μήκος. Επίσης ήταν αθλητής της αντισφαίρισης.
Πήρε μέρος στους Α΄ Ολυμπιακούς αγώνες της Αθήνας το 1896 στο στίβο και την αντισφαίριση. Στα 100 και στα 800 μέτρα έτρεξε στον προκριματικό, αλλά δεν κατάφερε να περάσει στον τελικό. Στην αντισφαίριση αποκλείστηκε στο απλό ανδρών στον πρώτο αγώνα από τον Ιρλανδό Τζον Μπόλαντ, που λάμβανε μέρος υπό την σημαία του Ηνωμένου Βασιλείου. Ο Μπόλαντ τον προσκάλεσε -ελλείψει Ιρλανδού συμπαίκτη- να συγκροτήσει μαζί του δίδυμο για το διπλό ανδρών, με τους συμπαίκτες πλέον Μπόλαντ και Τράουν να κατακτούν τελικά το χρυσό μετάλλιο, αφού στον ημιτελικό νίκησαν το ζευγάρι Αριστείδη και Κωνσταντίνου Ακρατόπουλου και στον τελικό το ζευγάρι Δ. Πετροκόκκινου - Δ. Κάσδαγλη με 2-1 σετ.

Προσωπική ζωή

Ο Τράουν ήταν γόνος πλούσιας οικογένειας του Αμβούργου. Ο πατέρας του ήταν ιδιοκτήτης βιομηχανίας καουτσούκ και μέλος της Γερουσίας του Αμβούργου. Ο ίδιος τελείωσε το γυμνάσιο στην πόλη του και στη συνέχεια πήγε στη Δρέσδη, όπου μεταξύ 1895 και 1899 σπούδασε χημικός, ολοκληρώνοντας τις σπουδές του με διδακτορικό. Αργότερα εργάστηκε ως επιστημονικός συνεργάτης στο Πανεπιστήμιο της Σορβόννης και στη συνέχεια στην επιχείριση του πατέρα του. Το 1902 επιχειρηματικοί λόγοι τον οδήγησαν για έναν χρόνο στις ΗΠΑ, από όπου όμως επέστρεψε προσβεβλημένος από φυματίωση, κάτι που έθεσε ουσιαστικά τέλος στην αθλητική καριέρα του.
Ο Τράουν αυτοκτόνησε τον Ιούνιο του 1908 αυτοπυροβολούμενος με πιστόλι σε πολυτελές ξενοδοχείο του Αμβούργου, όπου διέμενε προσωρινά με τη σύζυγό του, όταν εμφανίστηκε εκεί μια άλλη γυναίκα, που ισχυρίστηκε πως ήταν επίσης σύζυγός του. Θεωρείται ότι αυτοκτόνησε εξαιτίας του γεγονότος ότι αποκαλύφθηκε η διγαμία του, κάτι που θα αποτελούσε ισχυρή δυσφήμιση στον πλούσιο, επώνυμο κύκλο των οικογενειών του ίδίου και της συζύγου του.
Μάχη των Οχυρών

Αίτια της γερμανικής εισβολής στην Ελλάδας

Αιτία της εκστρατείας ήταν η αποτυχημένη ιταλική εισβολή στην Ελλάδα, η οποία έλαβε χώρα στις 28 Οκτωβρίου 1940. Η αδυναμία του Ιταλικού Στρατού στο φέρει ένα αίσιο τέλος στον  Ελληνοϊταλικό πόλεμο ανάγκασε τους Γερμανούς να παρέμβουν με την Επιχείρηση Μαρίτα.
Για τους σκοπούς της εισβολής, η Γερμανία προσπάθησε να συμμετάσχουν σε αυτή και οι βόρειοι γείτονες της Ελλάδας. Έτσι η Βουλγαρία και η Γιουγκοσλαβία υπέγραψαν το Τριμερές Σύμφωνο συμμαχίας. Η Βουλγαρία συμφώνησε να επιτρέψει τη διέλευση των γερμανικών στρατευμάτων, αν και τα βουλγαρικά στρατεύματα δεν θα συμμετείχαν στον αγώνα. Η Γιουγκοσλαβία συμφώνησε επίσης, αλλά ένα πραξικόπημα ανέτρεψε τη γιουγκοσλαβική κυβέρνηση. Παρά το γεγονός ότι η νέα κυβέρνηση δεν κατήγγειλε το Τριμερές Σύμφωνο, ο Χίτλερ αποφάσισε να επιτεθεί και στη Γιουγκοσλαβία.

Η Γραμμή Μεταξά

Η οχύρωση της περιοχής, ανεπίσημα γνωστή Γραμμή Μεταξά, σχεδιάστηκε ως αμυντικό μέτρο κατά της Βουλγαρίας καθώς η τελευταία είχε αρνηθεί να υπογράψει το Βαλκανικό Σύμφωνο (1934) με το οποίο η Ελλάδα, η Γιουγκοσλαβία, η Τουρκία και η Ρουμανία συμφώνησαν στη διατήρηση της υπάρχουσας γεωπολιτικής κατάστασης (στάτους κβο) στην περιοχή, μετά τον Πρώτο παγκόσμιο πόλεμο. Η Γραμμή Μεταξά ήταν σειρά από ανεξάρτητα οχυρά κατά μήκος των ελληνοβουλγαρικών συνόρων, τα οποία χτίστηκαν πάνω στις πιθανές διόδους εισβολής. Κάθε φρούριο ανήκε στη μεραρχία ή ταξιαρχία που έλεγχε τον αντίστοιχο τομέα των συνόρων. Οι οχυρώσεις χτίστηκαν με τα πενιχρά μέσα που μπορούσε να συγκεντρώσει η Ελλάδα, και αξιοποιούσαν στο έπακρο τη μορφολογία του εδάφους, έτσι, παρά την σφοδρότητα των μαχών, οι απώλειες των ελληνικών δυνάμεων ήταν σχετικά χαμηλές: Συνολικά δεν ξεπέρασαν τους 1.000 αξιωματικούς και οπλίτες. Η κατασκευή άρχισε το 1936, ωστόσο το 1941 η γραμμή ήταν ακόμα ελλιπής.
Κερί (ουσία)

Φυτικά και ζωικά κεριά

Το πιο γνωστό ζωικό κερί είναι το κερί της μέλισσας. Κύριο συστατικό του κεριού μέλισσας είναι ένας εστέρας γνωστός με την ονομασία παλμιτική μυρικύλη (myricyl palmitate), ουσία που χρησιμοποιούν οι μέλισσες για την κατασκευή των κηρηθρών τους. Το σημείο τήξης του είναι στους 62-67° C. Ένα άλλο αρκετά γνωστό ζωικά παραγόμενο κερί είναι το κητόσπερμα το οποίο εξάγεται από τις κοιλότητες του κεφαλιού της φάλαινας φυσητήρα, έχει μια σειρά από ιδιαίτερες ιδιότητες χρήσιμες σε συγκεκριμένες εφαρμογές και έχει ως εκ τούτου αποτελέσει έναν από τους λόγους φαλαινοθηρίας αυτού του είδους φάλαινας.

Κεριά παράγωγα πετρελαίου

Τα κεριά που προέρχονται από το αργό πετρέλαιο αποκαλούνται κεριά παραφίνης (ή και απλά παραφίνη) και είναι μίγματα κυρίως κανονικών αλκανίων και ισο-αλκανίων με αλυσίδες από 20 έως 40 ατόμων άνθρακα, δηλαδή με γενικό τύπο CₙH₂ₙ₊₂ και 20 ≤ n ≤ 40, αλλά περιέχουν σε μικρό ποσοστό και ναφθένια και αρωματικά.
Σόμπεκσου ΣΚ

Ιστορία

Ο πρώτος σημαντικός τίτλος για την ανδρική ποδοσφαιρική ομάδα ήταν η κατάκτηση του Κυπέλλου ΛΔ Κορέας το 2017.

Άλλα τμήματα

Εκτός του ποδοσφαίρου, ο σύλλογος διαθέτει τμήματα στα αθλήματα της καλαθοσφαίρισης, της πετοσφαίρισης και του χόκεϊ επί πάγου.
Μάχη του Σαρλερουά

Μάχη

Μέχρι τις 20 Αυγούστου, η 5η Γαλλική Στρατιά του Λανρεζάκ ξεκίνησε να συγκεντρώνεται σε ένα μέτωπο 40 χιλιομέτρων κατά μήκος του Σαμπρ με επίκεντρο την πόλη Σαρλερουά και επεκτάθηκε ανατολικά μέχρι το βελγικό φρούριο της Ναμύρ. Στα αριστερά του, τα Σώματα Ιππικού του Στρατηγού Σορντέτ ένωναν την 5η Γαλλική Στρατιά με τη Βρετανική Εξερευνητική Δύναμη στη Μονς. Η στρατιά του Λανρεζάκ είχε στη διάθεση της 15 μεραρχίες και είχε αποδυναμωθεί λόγω της αποστολής στρατευμάτων στη Λωρραίνη, ενώ η 2η Γερμανική Στρατιά (Στρατηγός Κάρολος φον Μπύλοβ) και 3η Γερμανική Στρατιά είχαν στη διάθεση τους 18 μεραρχίες και κινούνταν νοτιοδυτικά.
Αν και ο Λανζεράκ θεωρούσε πως η υποχώρηση ήταν χρήσιμη από την αρχή του πολέμου και προειδοποίησε για τον κίνδυνο της γερμανικής προέλασης στο Βέλγιο, ο ανώτερος του, Στρατηγός Ζοζέφ Ζοφρ, πίστευε πως η Γαλλία έπρεπε να ακολουθήσει το επιθετικό Σχέδιο XVII, ανεξάρτητα από την έκβαση του πολέμου στο Βέλγιο, αγνόησε τις προειδοποιήσεις του Λανζεράκ και τον διέταξε να επιτεθεί κατά μήκος του Σαμπρ. Πριν ο Λανζεράκ καταφέρει να προβεί σε οποιαδήποτε ενέργεια στις 21 Αυγούστου, η 2η Γερμανική Στρατιά ξεκίνησε τη μάχη του Σαρλερουά με επιθέσεις κατά μήκος του Σαμπρ και έστησε δύο προγεφυρώματα, τα οποία οι Γάλλοι δεν μπόρεσαν να καταστρέψουν λόγω έλλειψης πυροβολικού. Ο Μπύλοβ επιτέθηκε ξανά στις 22 Αυγούστου με τρία σώματα εναντίον ολόκληρου του μετώπου της 5ης Γαλλικής Στρατιάς. Η μάχη συνεχίστηκε και στις 23 Αυγούστου, όταν το κέντρο της γαλλικής παράταξης υποχώρησε.
Εν τω μεταξύ, η 3η Γερμανική Στρατιά διέσχισε τον Μεζ (Meuse) και προχώρησε σε κατά μέτωπο επίθεση κατά του δεξιού άκρου των Γάλλων. Η επίθεση της 3ης Γερμανικής Στρατιάς απειλούσε την ασφαλή υποχώρηση του Λανζεράκ, αλλά η αντίσταση των Γάλλων υπό τις διαταγές του Λουί Φρανσέτ ντ' Εσπέρεϋ είχε ως αποτέλεσμα την αποτυχία της γερμανικής επίθεσης - μάλιστα, οι Γάλλοι κατάφεραν να περάσουν και σε επιτυχημένη αντεπίθεση. Ωστόσο, όταν έγινε γνωστή η εκκένωση της Ναμύρ και η υποχώρηση της 4ης Γαλλικής Στρατιάς από τις Άρδεννες, ο Λανζεράκ διέταξε οπισθοχώρηση για να μην βρεθεί περικυκλωμένος και αποκοπεί από τις υπόλοιπες γαλλικές στρατιές. Η μάχη του Σαρλερουά έληξε με νίκη των Γερμανών.

Ανάλυση

Η υποχώρηση του Λανζεράκ μετά τη μάχη του Σαρλερουά έσωσε τον γαλλικό στρατό από μια αποφασιστική ήττα. Μετά την άμυνα των Γάλλων στη μάχη του Σαιντ-Καντέν, οι γαλλικές δυνάμεις υποχώρησαν, αλλά κατάφεραν να κρατήσουν συμπαγή τη γραμμή τους χάρη στις ενέργεις του Λανζεράκ.

Απώλειες

Το 2009, ο ιστορικός Χέρβινγκ ανέφερε πως η 3η Γερμανική Στρατιά έχασε 4.275 στρατιώτες στο Ντινάντ της Ναμύρ.
Δήμος Πύλης

Δημοτικές ενότητες και οικισμοί

Ο Δήμος Πύλης διαιρείται σε 7 «δημοτικές ενότητες», οι οποίες αντιστοιχούν στους 7 συγχωνευθέντες δήμους και τις δύο κοινότητες. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του Προγράμματος Καποδίστριας.
Πιο συγκεκριμένα (σε αγκύλες ο πληθυσμός σύμφωνα με την Απογραφή του 2001):